Qui fou Filammó?
Filammó, o Filàmon (Philammon, Φιλάμμων) va ser un poeta i músic grec del període pre-homèric. La llegenda el fa fill d'Apol·lo i de la nimfa Quíone o Filonis o Leucone. De vegades la seva mare és Crisòtemis. Com a fill d'Apol·lo era també endeví.
S'explica que el mateix dia, Quíone (o Filonis), s'havia unit a Hermes i a Apol·lo. Va tenir dos fills bessons, Autòlic, del déu Hermes, i Filammó d'Apol·lo. Filammó era molt bell i va ser estimat per una nimfa, Argíope, però al quedar embarassada, Filammó no la va voler amb ell. Argíope va fugir a la Calcídia i va tenir un fill, Tàmiris.
A Filammó se li atribueix la invenció dels cors femenins i la institució dels misteris de Demèter a Lerna, les Lernea. La seva figura és associada al culte a Apol·lo a Delfos, i hauria escrit diversos himnes dèlfics. Pausànias diu que en el primer concurs musical a Delfos, va quedar el segon, darrere de Crisòtemis de Creta (el tercer va ser el seu fill Tàmiris).
Quan els flegies van atacar Delfos, Filammó va anar a ajudar-los al capdavant d'un exèrcit argiu. Va morir durant la batalla.

Un poeta i músic grec.